Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: is megvédem” (a Hvt. Melléklete 1. pont második mondata). Az esküszöveg alkotmányellenességének megállapítására irányuló indítványokat az Alkotmánybíróság egy korábbi határozatában megalapozatlannak találta és elutasította [46/1994. (X. 21.) AB határozat, ABH 1994, 260.,
Paragraph Index: 168

(2) bekezdése az alapvetõ jogok kizárólag törvény általi korlátozásának a feltételeit és határait szabja meg. Azt, hogy a törvény, jelen esetben a Hszt. rendelkezései korlátozzák-e az alapvetõ jogokat, általánosságban nem, csak az erre vonatkozó konkrét állítás alapján lehet megvizsgálni. Az állítás és indokainak megfelelõen részletes kifejtése többek között azért is elengedhetetlen, hogy az Alkotmánybíróság állást tudjon foglalni abban a kérdésben, hogy a korlátozás alapjogot érint-e, vagy nem, és így az Alkotmány 8. § (2) bekezdésében megfogalmazott korlátozási tilalom az adott jogra egyáltalán alkalmazható-e, vagy sem [lásd többek között a 13/1991. (IV. 13.) AB határozat II. 1. pontját, ABH 1991, 37., 38.]. A kérelem azonban nem tartalmaz konkrét állítást azt illetõen, hogy a Hszt. mely alapjogot korlátoz arra visszavezethetõen, hogy a Hszt. 14. § (1) bekezdése alkotmányellenesen széles körû alapjog-korlátozást tesz lehetõvé. Csupán egyetlen olyan megállapítást tesz, melyben alátámasztani törekszik azt az állítását, hogy a Hszt. 14. § (1) bekezdése azért alkotmányellenes, mert az Alkotmány 8. §

Source: https://magyarkozlony.hu/hivatalos-lapok/3bd5aba918352691888b0755de30301e1003ec24/dokumentumok/cc1f905b75a8b67936a0434f44faeffd6e9abda5/letoltes